2011 decemberében Kemény Dénes szövetségi kapitány meghívta az eindhoveni Európa-bajnokságra készülő válogatott keretébe. 2012. január 6-án egy felkészülési tornán, a Volvo-kupa Kanada elleni mérkőzésén volt először válogatott, a végleges keretbe azonban nem került be. Stabilan 2013-ban, Benedek Tibor szövetségi kapitánnyá választását követően lett kerettag, döntős volt a Világligában és világbajnok lett Barcelonában. 2014-ben megismételte előző évi teljesítményét és ismét döntőbe jutott a Világkupán, majd ezüstérmet szerzett a Budapesten rendezett Európa-bajnokságon.